REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/147-17

31. jul 2017. godine

Beograd

Z A P I S N I K

25. SEDNICE ODBORA ZA FINANSIJE, REPUBLIČKI BUDžET I KONTROLU

TROŠENjA JAVNIH SREDSTAVA, ODRŽANE 31. JULA 2017. GODINE

Sednica je počela u 12,05 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Nikola Jolović, Goran Kovačević, Olivera Pešić, Žika Gojković, Dušan Bajatović, Zoran Krasić, Goran Ćirić, Milorad Mijatović, Momo Čolaković, Vojislav Vujić, Zoltan Pek, Slaviša Bulatović (zamenik Radmila Kostića).

Sednici nisu prisustvovali članovi Odbora: Radmilo Kostić, Milorad Mirčić, Saša Radulović i Milan Lapčević.

Sednici su prisustvovali zamenici članova Odbora: Srbislav Filipović (zamenik Žike Gojkovića) i Vladimir Marinković (zamenik Milorada Mijatovića).

Na poziv predsednika Odbora, sednici su prisustvovali članovi Fiskalnog saveta prof. dr Pavle Petrović, predsednik, dr Vladimir Vučković i dr Nikola Altiparmakov, članovi Saceta, i Zlatiborka Andrejić, sekretar Saveta; iz Republičke komisije za zaštitu prava u postupcima javnih nabavki Hana Hukić, predsednik, Vesna Gojković Milin, zamenik predsednika i Ivana Tot, pomoćnik sekretara Sektora za zajedničke poslove; iz Uprave za javne nabavke: Miloš Jović, samostalni savetnik u Grupi za praćenje, kontrolu i nadzor postupaka javnih nabavki, i Uroš Stojković, šef Odseka za analizu sistema javnih nabavki.

Na predlog predsednika, Odbor je većinom glasova utvrdio sledeći:

D n e v n i r e d

1. Razmatranje Izveštaja o radu Fiskalnog saveta za 2016. godinu (broj 02-694/17 od 21. marta 2017. godine);

2. Razmatranje Izveštaja o radu Republičke komisije za zaštitu prava u postupcima javnih nabavki u periodu od 01. 01. 2016. godine do 31. 12. 2016. godine (broj 02-816/17 od 31. marta 2017. godine);

3. Razmatranje Izveštaja o sprovedenom nadzoru nad primenom Zakona o javnim nabavkama za 2016. godinu, koji je podnela Uprava za javne nabavke (broj 404-1251/17 od 9. maja 2017. godine).

**Prva tačka dnevnog reda:** **Razmatranje Izveštaja o radu Fiskalnog saveta za 2016. godinu**

Predsednik Fiskalnog saveta prof. dr Pavle Petrović je predstavio rad Fiskalnog saveta u 2016. godini.

U diskusiji su učestvovali Zoran Krasić, Goran Ćirić, Veroljub Arsić, Goran Kovačević, Dušan Bajatović, Milorad Mijatović i Momo Čolaković.

Članovi Odbora Zoran Krasić i Goran Ćirić su od Fiskalnog saveta zatražili da izbor tema svojih analiza usmere na javni značaj, tj. da analize koje rade usmere na dobrobit svih građana i, koliko je u njihovoj moći, doprinesu poboljšanju standarda građana Srbije. Diskutovano je o analizi „**Lokalne javne finansije: Problemi, rizici i preporuke“, tj. o sagledavanju rada** komunalnih preduzeća u lokalnim samoupravama iz ugla Fiskalnog saveta i zatraženo je da se pažnja usmeri i na javna preduzeća poput Gradskog saobraćajnog preduzeća i Elektroprivrede Srbije koji su u velikim gubicima, a u kojima nije izvršeno restrukturiranje, kako je planirano.

Članovi Odbora pohvalili su rad Fiskalnog saveta u prethodnoj godini i zatražili mišljenje Fiskalnog saveta o povećanju plata i penzija, kao i o merama koje treba preduzeti u vezi sa nalazima do kojih su došli u analizi „**Lokalne javne finansije: Problemi, rizici i preporuke“.**

**Nakon završene diskusije O**dbor je, većinom glasova (11 glasova „za“), prihvatio Izveštaj o radu Fiskalnog saveta za 2016. godinu i utvrdio Predlog zaključka povodom razmatranja Izveštaja o radu Fiskalnog saveta za 2016. godinu, koji će podneti Narodnoj skupštini.

**Druga tačka dnevnog reda:** **Razmatranje Izveštaja o radu Republičke komisije za zaštitu prava u postupcima javnih nabavki u periodu od 01. 01. 2016. godine do 31. 12. 2016. godine**

Predsednik Republičke komisije za zaštitu prava u postupcima javnih nabavki Hana Hukić je predstavila rad Komisije u izveštajnom periodu.

U diskusiji su učestvovali Zoran Krasić, Veroljub Arsić i Aleksandra Tomić.

Nakon završene diskusije, Odbor je, većinom glasova (devet glasova „za“), prihvatio Izveštaj o radu Republičke komisije za zaštitu prava u postupcima javnih nabavki u periodu od 01. 01. 2016. godine do 31. 12. 2016. godine i utvrdio Predlog zaključka povodom razmatranja Izveštaja o radu Republičke komisije za zaštitu prava u postupcima javnih nabavki u periodu od 01. 01. 2016. godine do 31. 12. 2016. godine, koji će podneti Narodnoj skupštini.

**Treća tačka dnevnog reda:** **Razmatranje Izveštaja o sprovedenom nadzoru nad primenom Zakona o javnim nabavkama za 2016. godinu, koji je podnela Uprava za javne nabavke**

Izveštaj je predstavio Miloš Jović, samostalni savetnik u Grupi za praćenje, kontrolu i nadzor postupaka javnih nabavki.

U diskusiji su učestvovali Zoran Krasić i Aleksandra Tomić.

Nakon završene diskusije, Odbor je, većinom glasova (devet glasova „za“), na osnovu člana 55. Poslovnika Narodne skupštine („Službeni glasnik RS“, broj 20/12 - prečišćeni tekst), a u vezi sa članom 136. stav 3. Zakona o javnim nabavkama („Službeni glasnik RS“, broj 124/12 i 14/15), prihvatio Izveštaj o sprovedenom nadzoru nad primenom Zakona o javnim nabavkama za 2016. godinu, koji je podnela Uprava za javne nabavke.

Sednica Odbora je zaključena u 15,40 časova

Sednica je tonski snimana.

SEKRETAR PREDSEDNIK

Ljiljana Miletić Živković dr Aleksandra Tomić